
To the person who read this – don’t stop chasing what your heart desires, until you are satisfied.

I am new to writing novellas and novels, but I assure you that this story will bring a smile to your face. If you have a vivid imagination, this book is perfect for you.

Thank you for your support. 🖤

Aeryn is the child of a powerful demon. She was born without a heartbeat, but still, she continues living. She is cold as ice, numb, and one of a kind in the world of mortals.

Aeryn possesses a strong power that no one can match. However, she struggles to control her power, especially when her heart is not beating. This is what her father fears the most.

Aeryn was born with a curse, a punishment for her father’s violation of a forbidden rule in their kingdom. As a result, her mother died.

As she grew up, Aeryn longed for a normal life like other children, especially when she met a boy of her age. Her curiosity was piqued, and she began to question her existence. Due to various incidents in every school she attended, she must move from one school and country to another every year.

One day, her father decided to move to the Philippines, where she could start a new life, attend a new school, and live in a new environment. 

Will moving to a new place help her find answers to her questions?

Can she bear the consequence of the curse cast upon her?

How far she can endure her fate?

Is there somebody who can make her heart beat, or will the curse remain attached to her forever?

Sasaksakin na sana ako ng basag na bote ng isa sa aking mga kamag-aral, subalit tila mayroong malakas na puwersang pumipigil sa kanya. Parehong nanlaki ang mga mata namin ni Kasmeer sa aming nakikita, sapagkat bigla nalang nagpira-piraso ang kapirasong bote na kaniyang hawak.

Kumaripas nang takbo si Kasmeer, at ang tatlo pa nitong kasama habang ako’y naiwang nakatulala. Hindi ako lubos na makapaniwala sa aking nasaksihan. 

Samantala, nahagip ng aking mga mata si Aeryn mula sa ‘di kalayuan ng aking kinatatayuan. Nasa sulok na bahagi ito ng gym, kung saa’y hindi siya agad mapapansin kung hindi ito pagmamasdan ng mabuti.

Napalunok ako nang makita ko ang mga mata nitong nag-iba ng kulay. Naging kulay asul-berde ang mga iyon. At ang mga buhok niya’y naging kulay puti lahat.

Nagpakulay ba sya ng buhok?

Nakita ko lang sya kaninang itim ang buhok, paanong nangyari ‘yun?

Hindi ko alam kung bakit parang awtomatiko akong dinala ng aking mga paa papalapit sa kanya, nang makita ko na para siyang nawawalan nang lakas. Mabilis akong nakalapit rito at nasalo ko naman ito kaagad, bago pa man siya mabuwal sa kaniyang kinatatayuan.

“Aeryn! Wake up!” Kabadong sambit ko habang inuuga-uga ang ulo nito.

Damn it!

Mabilis na kumabog ang aking dibdib nang makita ko itong tuluyan na ngang nawalan ng malay. Luminga-linga muna ako sa paligid upang siguraduhing walang ibang nakakakita sa amin. At nang makatiyak ay mabilis kong hinubad ang suot kong coat upang itakip iyon sa kaniyang ulo. Pakiramdam ko’y parang bigla ako naging malakas, sapagkat nabuhat ko siya nang wala man lang kahirap-hirap.

Dinala ko siya sa parking lot kung saan naroon ang aking sasakyan. Habang buhat ko siya’y nagkakagulo naman ang aming mga kamag-aral, at iba pang mga estudyanteng naroon. Sapagkat nakikiusyoso ang mga ito sa kung ano ang nangyayari. Subalit sinuman sa mga ito’y wala akong pinansin.

Dahan-dahan kong inihiga si Aeryn sa likod ng aking kotse, sa backseat. Kapagkuwa’y, mabilis kong pinatakbo ang sasakyan. Sa sobrang taranta ko’y hindi ko namalayang sa bahay ko pala siya dinala, imbis na dapat ay sa ospital, o kaya nama’y sa sariling klinika nang aming paaralan. Mabilis akong bumaba ng sasakyan at maingat ko siyang inilabas mula roon.

“Aeryn,” sambit ko sa pangalan nito.

Napansin kong kulay itim na ulit ang kanyang mga buhok, at mukhang normal na ulit iyon.

What the hell is this?

Hindi ako pwedeng magkamali sa aking mga nakita. Sigurado akong naging kulay puti ang mga buhok niya kanina. Ipinilig ko ang aking ulo, at pilit na iwinawaglit ang mga nasaksihan kong pagbabago sa kaniyang anyo. Sa kabilang banda’y hindi parin mawala ang aking pag-aalala, sapagkat wala parin itong malay.

“Axe,” gulat akong napalingon sa aking likuran nang marinig ko ang boses ng aking ina. “What happened? Who is she?” Magkahalong pag-aalala’t pagtataka ang tanong na iyon ni Mummy. 

“She’s my classmate. She suddenly fainted at school Mum, what should I do?” Kabadong baling ko kay Mummy.

“Oh—God! Take her inside,” Aniya.

Buhat ko si Aeryn habang inaalalayan naman ako ni Mummy papasok sa aming bahay. Mas lalo akong kinabahan—dahil naramdaman ko ang napakalamig nitong mga kamay.

She looks pale and unresponsive.

Oh—God! No!

Kapag may nangyari sa babaeng ito, humanda talaga sa’kin ang Kasmeer na ‘yun.

Nang makarating kami sa guest-room ay maingat ko siyang inilapag sa kama, kahit wala parin itong malay. Samantala, pumasok naman si Mummy na may dalang maliit na palanggana’t isang puting-bimpo.

Lumapit si Mummy at hinawakan ang mga kamay ni Aeryn na para bang pinapakiramdaman niya kung tumitibok pa ba ang pulso nito.

“Oh my god! She’s very cold.” Gulat na baling sa akin ni Mummy.

“I-is she d-dead?” Utal at kabadong tanong ko naman.

“I don’t know, I think we need to call a doctor.” Mayroong pag-aalinlangan at pagtatakang ani Mummy.

Samantala, naupo naman ako sa gilid ng kama mula sa tabi ni Aeryn.

What is happening to you? 

Something is not normal.

Kinuha ko ang bimpo, at binasa iyon gamit ang maligamgam na tubig mula sa palanggana na dala ni Mummy kanina. Pinunasan ko ito sa noo habang maingat ko namang dinampian ng bimpo ang kanyang mukha. Natigilan ako nang muli kong mahawakan ang kamay nito. At pakiramdam ko’y parang tinatambol ang aking dibdib sa malakas na kabog niyon.

Bakit ang lamig ng mga kamay nya?

Is it normal?

Sinulyapan ko si Mummy na panay ang pindot sa telepono habang natataranta, sapagkat tila hindi ito makakonekta sa tao na kaniyang tinatawagan. Nang ibaba ko ang aking paningin ay nakita kong nakamulat na ang mga mata ni Aeryn. Napakurap pa ako nang magtama ang aming mga paningin. Normal na ulit ang kulay ng kaniyang mga mata, sapagkat hindi na iyon kulay asul-berde katulad nang nakita ko kanina bago ito mawalan ng malay.

“Mum, she’s awake.” Tawag pansin ko kay Mummy.

“Oh God! Thank you!” Parang nabunutan nang tinik sa dibdib si Mummy nang makita niyang nagkamalay na nga si Aeryn. “Hija, how is your feeling? May masakit ba sa’yo?” Mayroon parin pag-aalalang tanong ni Mummy.

“Mum, I’m not sure kung nakakaintindi sya ng tagalog.” Sabad ko naman.

“I do understand.” Kunot-noo akong napatingin kay Aeryn nang marinig ko ang boses nito. “Are you okay?” Seryosong dagdag pa niya habang sa akin nakatuon ang paningin.

Napakunot lalo ang aking noo at may pagtatakang hinarap ito.

Ano’t ako ‘tong tinatanong nya ngayon kung ayos lang ako?

Napasama kaya ang bagsak nya sa mga bisig ko kanina kaya naalog ang ulo nya?

Napawi ang aking mga iniisip nang mapansin kong matiim na silang nakatingin sa akin ni Mummy. Awtomatiko akong nag-iwas nang paningin sa aking ina.

“Axe, tell me what happened.” Maawtoridad na tinig ni Mummy.

Napatayo ako mula sa gilid ng kama na aking kinauupuan.

Pa’no ko ba sasabihin kay Mummy ang mga nangyari kanina?

Pa’no ko ipapaliwanag lahat ng ‘yun?

“Someone wants to hurt him.” Basag ni Aeryn sa aking pananahimik.

Awtomatiko akong napalingon kay Aeryn, na may halong inis. Nag-iisip palang ako kung paano ko ipapaliwanag kay Mummy ang lahat, subalit inunahan agad ako nitong magsalita.

Aba naman talaga!

Kakaiba rin ang babaeng ‘to.

“Who?” Mariing pang-uusisa ni Mummy habang matalim na nakatingin sa akin.

Mariin akong pumikit at bumuntong-hininga bago humarap sa kanya.

“No one can hurt my first born Axeriel, tell me who?” Mahihimigan na ang galit sa tono ng aking ina.

Sinasabi ko na nga ba’t magagalit sya agad, kaya naman pinag-iisipan ko pa kung sasabihin ko ba sa kanya ang nangyari sa school o hindi. Ang kaso pinahamak naman ako ng babaeng ‘to.

Bakit ba dito ko sya dinala sa bahay?

Mariin na lamang akong napapikit sa kagustuhan kong batukan ang aking sarili. Sinamaan ko muna nang tingin si Aeryn bago ako tumingin ng deretso kay Mummy.

“Mum please don’t mind what she is saying. It’s okay and nothing happened to me.” Nakangiti at kalmadong sinabi ko.

Lumapit ako kay Mummy, and I hugged her from behind. Maliit palang ako ganito na ang ginagawa ko sa tuwing nagagalit siya. Sa ganitong paraan napapakalma ko si Mummy kapag umiinit na ang ulo niya.

“Axeriel, tell me who?” Halatang galit na talaga ito, sapagkat hindi gumana ang paglalambing ko rito. 

Muli akong sumulyap kay Aeryn, at mas lalo ko itong sinamaan nang tingin. Ngunit parang balewala lang iyon sa kanya, sapagkat wala man lang itong ibinibigay na reaksyon sa akin.

Manhid! Walang pakiramdam!

Sa loob ng aking isipa’y inis ko nalang itong sinisinghalan.

“Mum, please don’t do anything. I swear, I am okay.” Pangungumbinsi kong tono.

Narinig kong bumuntong-hininga si Mummy, at kinalas nito ang pagkakayakap ko mula sa kanya. Kapagkuwa’y humarap sa akin. “I don’t, just tell me who?” Kalmado nang aniya.

“Kasmeer Soriano.” Deretso namang sagot ko.

“Soriano? Is this Philipe Soriano’s son?” Kunot-noong tanong ni Mummy.

“Yeah,” nawawalang ganang sagot ko.

Sabay kaming napalingon ni Mummy nang bumangon si Aeryn mula sa pagkakahiga nito sa kama.

“Hija, it’s okay just rest. Ipapahatid nalang kita mamaya sa driver ko.” Seryosong ani Mummy.

Lumapit si Mummy rito’t akmang hahawakan ang mga kamay nito, ngunit iniiwas agad iyon ni Aeryn.

“Do you want me to call a doctor for you?” Tanong ni Mummy.

“I’m okay na po,” nakayukong aniya. “Thank you, Madam. But I need to go.” Dagdag pa nito.

Hindi ko naman naiwasan na mapangiti. Sapagkat sa tuwing naririnig ko itong magsalita ng tagalog ay natutuwa ako sa malambot na accent niya rito. Halatang hindi siya sanay magsalita ng tagalog. At marahil isa iyon sa mga dahilan kung bakit araw-araw nalang itong nabu-bully sa school.

“Are you really okay?” Hindi ko na nga napigilan pa ang hindi sumabad.

Tinanguan nya lamang ako bilang tugon. “Akala ko kanina patay kana, ang lamig mo kasi.” Seryosong pagkakasabi ko.

“Sigurado ka bang okay ka lang, Hija?” Muling tanong ng aking ina.

“Alam mo bang hinimatay ka kanina sa school?” Muling sabad ko.

“Mmm...” tipid na sagot naman nito.

Bigla tuloy nabuhay ang aking kuryosidad patungkol sa kaniyang pagkatao. Marami akong gustong itanong sa kanya, ngunit ayukong marinig iyon ni Mummy.

“Mum, I think I need to talk to her.” Nakangiting baling ko sa aking ina.

“Oh—okay,” napapangiting ani Mummy. “Feel at home, Hija.” Nakangiting baling muna ni Mummy kay Aeryn bago kami nito tinalikuran.

Sinundan ko ng tingin palabas nang silid si Mummy, upang siguraduhing hindi nga nito maririnig kung anuman ang aming pag-uusapan.

“Maghahanda ako ng meryenda. Come down when you finish talking.” Pahabol pa ni Mummy bago nito tuluyang isinara ang pinto.

Nang mawala na nga ng tuluyan si Mummy sa aking paningin ay hinarap ko naman si Aeryn. Wala man lang mababasa na emosyon sa mukha nito nang mag-angat ito ng paningin sa akin.

Normal lang ba ‘yan sa kanya?

Pinagkrus ko ang aking mga braso, kapagkuwa’y sumandal sa ding-ding. “You’re the one who did that am I right?” Seryosong panimula ko.

Tiningnan nya lang ako na para bang inaalam kung ano ang laman ng aking isip.

“Was that you? Am I right?” Muli kong tanong nang hindi ko makuha ang sagot na gusto kong marinig mula sa kanya.

“Based from your words, it seems that you saw something.” Kalmadong aniya.

“Just answer me with yes or no—that’s it,” wika ko. 

“You don’t need to know, please don’t ask.” Seryoso namang sagot nito.

Napapailing nalang ako habang pinoproseso sa aking utak ang mga taliwas na sagot nito sa aking mga katanungan.

Hindi ko sya maintindihan. Bakit ayaw nyang tanungin ko sya tungkol ro’n? Ang weird nya talaga.

Oo, o hindi lang naman ang isasagot nya sa tanong ko—mahirap ba ‘yon?

“Why?” Hindi ko talaga maiwasang mag-usisa, baka sakaling sagutin nya na kung bakit.

“If you try to figure that out, you might die.” Walang habas at walang kaabog-abog niyang tinuran.

Napalunok ako sa sinabi niyang iyon. Kinilabutan ako na ultimong maliliit na balahibo sa aking katawa’y nagtayuan. Hindi ako makapaniwala na gano’n lang kabilis para sa kanya sabihin ang mga katagang iyon.

Sino ba talaga ang babaeng ‘to?

Bakit ayaw nyang mayroong umaalam sa pagkatao nya?

Ikamamatay ko nga ba talaga ‘yun?

Napupuno ang utak ko nang mga samo’t-saring katanungan na wala namang tiyak na kasagutan. Gusto ko siyang lubusang makilala, ngunit paano ko gagawin iyon kung siya na mismo ang umiiwas.

Nasasaktan ako sa katotohanang ayaw nya akong papasukin sa kaniyang buhay. Hindi ko alam kung bakit ko ito nararamdaman, na maging sa aking sarili’y hindi ko kayang ipaliwanag.

Gusto ko na ba ang babaeng ‘to?

Muling nagtama ang aming mga paningin, at kumabog ng malakas ang aking dibdib sa hindi mapangalanang dahilan. Agad akong umiwas ng paningin sa kanya nang maramdaman kong nag-iinit na ang aking mukha.

Bakit ako naiilang sa t’wing nagtatama ang mga paningin naming dalawa?

Do I really have feelings for her?

No way! 

Sa isang mahiwagang kaharian—na hindi nakikita ng mga ordinaryong tao’y mayroon isang makapangyarihang nilalang na naninirahan doon.

Siya ay si Vigor, ang hari sa mundo ng mga imortal na nilalang. Ang lugar na iyo’y masisilayan lamang tuwing gabi, sa kabilugan ng buwan. Bagamat ito raw ang kaharian ng masasamang nilalang, iyon ay taliwas sa kung ano ang sinasabi at iniisip ng mga mortal tungkol roon.

Ang kahariang iyon ay napakaganda kung iyong masisilayan. Mga imortal at espesyal ang mga nilalang doon, kung kaya’t masasabing hindi sila katulad ng mga mortal at normal na nilikha. Ang lahi man nila’y naiiba, nagtataglay naman sila ng natatanging pagmamalasakit at pagmamahal sa kalikasan.

Si Vigor ay tagapangalaga ng kagubatang naroon. At tinawag ang lugar na iyon ng mga tao na Royal Ash Forest. Dahil iyon ang lugar kung saan sinasanay ang mga dugong-bughaw na matutong humawak ng iba’t-ibang sandata. At upang mahubog sila bilang mga magagaling na mandirigma. Sa kabila ng pangalang ibinigay ng mga tao sa pook na iyon ay mayroon din naman itong totoong pangalan na lingid sa kanilang kaalaman.

Sa kagubatang iyon ay mayroong mga naninirahang nilalang na tinatawag na Eire. Ang mga Eire ay imortal na tao. Mayroon silang mga kakaibang kakayahan, at kapangyarihan na hindi kayang tumbasan ng isang ordinaryong tao lamang. Hindi rin sila basta-basta nakikita, o nagpapakita sa mga tao. Mabibilang lamang ang mayroong kakayahan na makita sila. Isa na roon ang mga taong malalakas, at may malinis na kalooban. Gayunpaman mayroon din sa kanila ang namumuhay kagaya ng mga mortal, at nakikipag-salamuha rin sila sa mga ito. Matatalino at madali silang matuto ng mga iba’t-ibang salita at kultura ng lugar na nais nilang pamahayan. Kung kaya’t hindi mahirap para sa kanila ang maki-salamuha, at mag-anyong normal sa harap ng mga mortal.

Ang anyo ni Vigor ay maihahalintulad sa isang normal na tao. Matangkad, matipuno, at higit sa lahat ay nasa kaniya na ang mga katangiang ninanais ng sinuman. Walang babae ang hindi magkakagusto at maaakit sa taglay nitong kakisigan. Bagamat kakaiba ang kulay ng kanyang mga mata’y lalo lamang iyon nakadaragdag sa kanyang kakisigan. Mayroon itong mala-asul at berdeng kulay na mga mata. Mapupulang mga labi na parang pulang mansanas, at ang balat nito’y napakaputi na animo’y nag-anyong gatas na. Mayroon din itong makakapal at perpektong hugis na mga kilay.

Sa unang pagkakataon ay nagpakita ito sa isang tao. Lagi kasi niya itong nakikita na umiiyak sa tuwing nagpupunta roon. Nararamdaman niya ang hinagpis, lungkot, at pangungulila sa babaeng iyon. Pakiramdam na kailanma’y hindi pa niya nararanasan.

Sa hindi inaasahang pagkakataon ay nakaramdam ng pagmamahal si Vigor, at iyon ang unang beses na tumibok ang kanyang puso para sa isang mortal. Pag-ibig na mahigpit na ipinagbabawal sa kanilang mundo, sapagkat iyon ang magiging mitsa ng kanilang buong lahi.

Noong-una’y tinatarayan at sinusungitan lang siya ng babae, ngunit sa paglipas ng mga araw na lagi itong naroroo’y nagkamabutihan rin sila nito. Ang pangalan nya ay Darlene. Nakuha niya ang loob nito’t naging komportable sila sa isa’t-isa. Makikita sa kislap ng kanilang mga mata ang labis na kasiyahan sa tuwing sila’y magkasama.

Sa araw-araw na halos sila’y magkasama, nalaman niya ang lahat ng tungkol sa buhay at pamumuhay ng dalaga. Ibinahagi pa nito sa kanya ang lahat nang mga pinagdaanan nito sa buhay. Mula sa pagkamatay ng Kuya nito– maging kung paano naghirap ang kanilang pamilya, dahil sa isang pamilyang kinabangga ng mga ito. Nabanggit din ng dalaga sa kanya ang balak nitong paghihiganti sa mga taong sinasabi niyang kumuha ng lahat sa kanila. Hindi man sang-ayon si Vigor sa paghihiganti na gusto ni Darlene sa mga taong tinutukoy nito’y  hindi siya makapagbigay ng komento ukol roon. Bagkus ay nag-iisip rin siya kung paano ito ililigtas at poprotektahan sa madilim na mundong ginagalawan nito.

Isang gabi’y naganap ang hindi inaasahang bagay sa pagitan nila ng dalaga. Nang mga oras na iyo’y naging mapusok sila, at nadala sa bugso nang damdamin na kanilang nararamdaman para sa isa’t-isa. Iyon din ang unang-beses na nakaramdam si Vigor ng ganoong pagmamahal na hindi niya sukat-akalaing mangyayari. Pagmamahal na kayang kalimutan ang lahat, makasama lamang ang taong nagpaparamdam sa kanya kung gaano siya kahalaga.

Hindi na naisip ni Vigor ang pagkakaiba ng kanilang mundo, sapagkat ang tanging nasa isip nya lamang ng mga sandaling iyo’y kaya nyang talikuran ang lahat– makasama lang ito sa mundong masaya, at payapa. Batid niyang hindi madali ang tatahakin nilang mundo, subalit handa siyang magtiis para roon—makasama nya lang ang babaeng minamahal.

Walang-araw na hindi sila masaya sa tuwing magkasama. Sa paglipas nang mga araw ay nagiging mas panatag pa ang loob ng dalaga sa kanya. Hanggang dumating na nga ang araw na ipinagtapat na lahat ni Vigor ang tungkol sa kaniyang pagkatao. Ipinakita niya kay Darlene ang mga bagay na kaya nyang gawin, mga bagay na imposibleng magawa ng isang ordinaryong tao lamang. Natakot ang dalaga sa mga nasaksihan nito, at dahil doo’y wala ni isang salita ang lumabas sa mga labi nito. Tanging takot at pagkabigla ang masisilayan sa mga kilos at galaw ni Darlene.

Sa kabila ng pag-amin na ginawa ni Vigor ay handa na siyang harapin ang mga bagay na posibleng mangyari sa kanilang relasyon. Sa kabila nang pag-aming iyo’y napagtanto niya—na ang matamis at masarap na dulot ng pag-ibig ay unti-unti nang tumatamlay, at pumapait. Sa unang pagkakataon ay ito lang pala ang makakapagparamdam sa kanya ng ganitong sakit. Sakit na hindi niya kayang ipaliwanag kung ano, sapagkat unti-unti no’n kinukurot at dinudurog ang kaniyang puso.

Dinamdam ng labis ni Vigor ang ginawang pagtalikod sa kaniya ng babaeng minamahal. Araw-araw ay naghihintay siya sa pagbabalik ng dalaga, ngunit bigo siya. Sa kabila ng kapighatiang nadarama’y umaasa parin siyang isang araw ay babalik ito sa piling nya. Walang-araw ang lumilipas na hindi siya naghihintay sa kanilang tagpuan, subalit ni anino ng dalaga’y hindi na niya nasisilayan pa roon.

Isang dapit-hapon, mayroong nakita si Vigor na mga nag-aayos sa kagubatan. Napangiti siya nang makita ang mga taong masaya at nagbibiruan, habang nagkakabit ang mga ito ng ilaw sa mga puno na naroon. Ngunit ang mga ngiting iyon ay agad din namang napalitan ng lungkot at kirot sa dibdib—na hindi niya kayang mapangalanan. Marahil iyo’y dahilan ng pangungulila nito sa babaeng iniibig. Isang-buwan nya na kasi itong hindi nasisilayan. At habang lumilipas ang bawat araw at linggo na hindi niya ito nakikita’y unti-unti narin siyang nawawalan ng pag-asang makita pa itong muli.

Ilang-sandali pa’y nakita niyang dumarating ang mga taga-palasyo. Sa mga sandaling iyo’y naging masaya si Vigor, dahil kung tama ang kaniyang iniisip ay makikita nitong muli ang kanyang matalik na kaibigan, na matagal na niyang hindi nakikita. At hindi nga siya nagkamali, dahil pagsapit ng gabi’y nakita niya si Xena. Sa matagal na panaho’y nasilayan niyang muli ang nag-iisang kaibigan, ngunit hindi para mag-ensayo roon katulad ng nakagawian nito. Gusto nya sanang ibalita sa kaibigan ang biglang pagtibok nang kanyang puso. Maging ang iba pa niyang mga nararamdama’y gusto niyang ibahagi rito. Subalit hindi siya pwedeng magpakita ngayon, dahil marami itong mga kasama na ngayon lang din niya nakita. Nakuntento na lamang siya na kahit paano’y nakita niyang muli ang kaibigan.

Ilang-oras pa ang lumipas ay ikinagulat ni Vigor ang biglang pagsulpot ng babaeng minamahal. Paulit-ulit niyang sinasambit ang pangalan nito sa kanyang isipan. At

